סיפורים מהקופסא

סיפורים מהקופסא הוא אלבומו השני של הזמר רמי פורטיס, שיצא ב־24 בנובמבר 1988. זהו האלבום הראשון שיצא בחברת "נענע דיסק". האלבום יצא עשר שנים לאחר אלבום הבכורה פורץ הדרך של פורטיס, "פלונטר", שלאחר יציאתו פעל פורטיס במסגרת להקות והרכבים כמו כרומוזום, ז'אן קונפליקט ומינימל קומפקט. "סיפורים מהקופסא" כולל עשרה שירים שכולם הפכו לקלאסיקה של רוק ישראלי. הלהיטים הבולטים מתוכו הם "שקיעתה של הזריחה", "חתול מפלצת", "אין קשר" ו"כוכב הקופים". קודם ליציאת התקליט שוחררו שני שירים כסינגלים, "שקיעתה של הזריחה" ו"אין קשר", במהדורה מוגבלת האלבום ממשיך במידה רבה את הקו המוזיקלי של מינימל קומפקט, שהתפרקה בשנה שבה יצא האלבום ולמעשה בשיא הצלחתה. הוא הופק מוזיקלית בידי ברי סחרוף, שהלחין במשותף עם פורטיס את כל שירי האלבום מלבד גרסת הכיסוי "בבוקר של קטיפה" (ו"תחנה סופית", שגם סולנה הראשי של מינימל קומפקט, סמי בירנבך, היה שותף להלחנתו). פורטיס כתב את המילים לכל השירים פרט ל"בבוקר של קטיפה" של לי הייזלווד, שתורגם בידי בירנבך. "סיפורים מהקופסא" תואר פעמים רבות על ידי מבקרי המוזיקה כאחד מאלבומי הרוק הישראלי החשובים ביותר. הוא עיצב את פניו של הרוק הישראלי והשפיע רבות על רוב זמרי הרוק ולהקות הרוק שפעלו בישראל מאז יציאתו. אף על פי שעל עטיפת האלבום נחתם שמו של פורטיס בלבד, נחשב האלבום לעבודה משותפת של פורטיס עם ברי סחרוף. גם פורטיס הגדיר את האלבום הזה כ"פורטיסחרוף הראשון", כינוי שתחתיו פעלו פורטיס וסחרוף מאז שובם לארץ מאירופה ועד לאלבום ההופעה "כשהגיטרה מנסרת את הלילה" מ־1992, שסיכם את פעילותם המשותפת (ב־2005 התאחד הצמד ושנה לאחר מכן הוציא את אלבום הקאמבק שלו, "על המשמרת"). האלבום כולל גם את השיר "לייפציג, ברצלונה", שהשורה מתוכו "כשהגיטרה מנסרת את הלילה" הפכה לשמו של אלבום ההופעה המסכם של הצמד כעבור ארבע שנים, אף על פי שהשיר אינו מופיע בו. האלבום יצא בתחילה כקלטת שמע וכתקליט בלבד, ובהמשך יצא גם על־גבי תקליטור. כל התיפוף באלבום בוצע על ידי מכונת תופים. ז'אן ז'אק גולדברג, שהיה המתופף בהופעות, מחה על כך ולבסוף תופף על כיסא בשיר "חתול מפלצת". בשנת 2015 יצא האלבום בהוצאה מחודשת (רימאסטר) בפורמטים דיגיטליים, לשירותי הזרמת המוזיקה, וגם כתקליט ויניל במהדורה מוגבלת עם עותקים ממוספרים וחתומים. בשנת 2018 קיים פורטיס הופעות חגיגות לרגל ציון 30 שנה לצאת האלבום, בהן השתתפו חברי ההרכב המקורי : גיל סמטנה ויובל שפריר והתארחו ברי סחרוף ושלומי שבן. רמי פורטיס – שירה, גיטרות ברי סחרוף – גיטרה, בס, קלידים, קולות, שירה (6,7) יוסי לדרמן – מחשב, דגימות קול ותכנות תופים גיל סמטנה – בס, קולות (2,4,5,7,8,9) יובל שפריר – כלי הקשה (6,7,8) ז'אן ז'אק גולדברג – כיסא (4) ורד הררי – קולות (1,5) סאלי לדרמן – שירה (3), קולות (2) ורד קלפטר – קולות (7) ליאור מסורי – קולות (8) עופרי ברוך – קולות (8) חני וייס – קולות (8) סיניה בעז – קולות (8) הפקה מוזיקלית – ברי סחרוף טכנאי הקלטה ומיקס - אורי ברק הקלטה ומיקס - אולפני די.בי. אוג׳-ספט׳ 1988 חיתוך - Abbey road Studios, לונדון ע״י Chris Blair עוזר טכנאי - גילי (קוסם מידי) אוריאל, מירון יניב, ערן שפר, ויקו שרהבני השיר ״בין החדרים״ הוקלט באולפני המוזיקול, עוזר טכנאי: רמי ידיד מפיק: ניצן זעירא מנהלת הפקה: הדס אי-ירושלמי עיצוב גרפי: יוסי ג׳יברי גרפיקות מחשב: יוסי לדרמן צילומים: שרון רז, מלכה שפיגל-ניומן צוות קונספט: רמי ירושלמי, יוסי ירושלמי, יוסי ג׳יברי, סמרל, נעמי בלוך-פורטיס ציוד נוסף באדיבות ג׳אז רוק רימאסטרינג (ינואר 2015): אולפני קיצ׳ה - פייר האוס ע״י אורי ברק יונתן יעקובי בועז כהן, האיש שאיתו 'סיפורים מהקופסא' - רמי פורטים ('נענע דיסק־"הד ארצי'), כותרת ראשית, 30 בנובמבר 1988 - ביקורת גיורא פרבר, לאט, אבל בטוח - רמי פורטיס - "סיפורים מהקופסא״ - נענע דיסק - היום בחנויות, חדשות, 24 בנובמבר 1988 - ביקורת ביקורת על האלבום "סיפורים מהקופסא" פורטיס וסחרוף מספרים על הפקת האלבום, ערוץ 24 אורלי עמרמי, האלוהים של הטלוויזיה גולש על דיונה: 30 שנה לסיפורים מהקופסא, באתר מגזין פורטפוליו, ‏2 באוקטובר 2018 בחזרה לווידאו: צפו ברמי פורטיס חוזר אל "סיפורים מהקופסא" בחדר החזרות, באתר וואלה, 2 בספטמבר 2018 דנית צמית, מי מסתתר מאחורי המסכה: פורטיס חוזר לאלבום המופת "סיפורים מהקופסא", באתר ynet, 5 בינואר 2019 סיפורים מהקופסא במצעד האלבומים האלטרנטיביים הישראליים הגדולים של כאן 88 אורן אדר בורלא, רסיסי חיים - היום יוצא לחנויות "סיפורים מהקופסא", אלבומו החדש של רמי פורטיס, חדשות, 24 בנובמבר 1988 יובל לוי, תקליטים - במלכודת החברה רמי פורטיט, "אין קשר", "שקיעתה של הזריחה", שני דיג'ייס; תקליטי־נענע, כל העיר, 21 באוקטובר 1988 השבוע הסתיימו המיקסים לאלכומו החדש של רמי פורטים, "סיפורים מהקופסא". במקביל, שוחרר לרדיו תקליט השדרים השגי, חדשות, 13 באוקטובר 1988 איתמר זהר, בוקר הקטיפה של פורטיס כמעט משתווה למקור, באתר הארץ, 18 ביולי 2018 בן שלו, 1978-1988: רמי פורטיס וברי סחרוף מתחילים להפנט את מדינת ישראל, באתר הארץ, 21 במאי 2018 ברי סחרוף ורמי פורטיס זכו בפרסי מפעלי חיים מטעם אקו"ם, באתר הארץ, 26 במאי 2019 סיפורים מהקופסא Remastered, by פורטיס, באתר Fortisakharof | פורטיסחרוף דפנה ארד, פורטיסחרוף מתאחדים להופעה אחת, באתר הארץ, 2 בפברואר 2015 מערכת mako מוזיקה, ‏חוגגים 30 ל"סיפורים מהקופסא", באתר ‏מאקו‏, 16 בספטמבר 2018